| Medaljeoversikt |
| --- |
| Konkurrerte for Russlands flagg Russland |
| Alpine grener |
|  Paralympiske leker |
| Gull | Sochi 2014 | Superkomb. |
| Gull | Sochi 2014 | Slalåm |
| Sølv | Sochi 2014 | Super-G |
| Sølv | Sochi 2014 | Storslalåm |
| Bronse | Sochi 2014 | Utfor |
| Para-VM |
| Gull | La Molina 2013 | Storslalåm |
| Gull | La Molina 2013 | Super-G |
| Gull | La Molina 2013 | Superkomb. |
| Sølv | La Molina 2013 | Utfor |
| Sølv | La Molina 2013 | Slalåm |
| Sølv | Sestriere 2011 | Storslalåm |
| Sølv | Sestriere 2011 | Super-G |
| Sølv | Sestriere 2011 | Superkomb. |
| Bronse | Sestriere 2011 | Utfor |
| Bronse | Sestriere 2011 | Slalåm |

**Aleksandra Vjatsjeslavovna Frantseva** (russisk: Александра Вячеславовна Францева, født 24. april 1987) er en russisk alpinist, som vant 2 gull i ved Paralympiske vinterleker 2014. Hun vant 3 gullmedaljer ved VM i alpint for funksjonshemmede 2013.

Frantseva er født med albinisme, og er født blind. Hun konkurrerer i klassen B3, og kjører med ledsager. Hun begynte med ski da hun var 17 år gammel. Hennes bror, Ivan Frantsev, er også funksjonshemmet alpinist, og deltok ved Paralympiske vinterleker 2010.

Idrettskarriere
---------------

Frantsevas første Paralympics var Paralympiske vinterleker 2010. Der kom hun i mål bare i utfor, der hun kom på 6.-plass.

Året etter deltok hun ved VM i alpint for funksjonshemmede 2011 i Sestriere, der hun kom på 2.-plass i både storslalåm, super-G og superkombinasjonen. Henrieta Farkašová vant storslalåm og superkombinasjonen, mens Anna Kuliskova vant super-G. I Verdenscupen i alpine grener for funksjonshemmede 2010/11 vant hun slalåm og storslalåm sammenlagt, og hun kom på 2.-plass i verdenscupen totalt, bak Danelle Umstead. I Europacupen i alpine grener for funksjonshemmede 2010/11 kom hun på 2.-plass i både storslalåm, super-G og superkombinasjonen, og på 3.-plass i slalåm. Sammenlagt kom hun på 2.-plass, bak Farkasova.

I Verdenscupen i alpine grener for funksjonshemmede 2011/12 vant hun super-G og storslalåm sammenlagt. Hun kom på 2.-plass i slalåm og superkombinasjonen, bak Farkasova. I verdenscupen sammenlagt kom hun på 2.-plass med 1160 poeng, kun slått av Farkasova med 1280 poeng.

Hun deltok igjen ved VM i alpint for funksjonshemmede 2013 i La Molina i Spania. Hun vant storslalåm, super-G og superkombinasjonen, og kom på 2.-plass i utfor og slalåm. Hun gjorde det også bra ved Verdenscupen i alpine grener for funksjonshemmede 2012/13, der hun vant både slalåm, storslalåm og utfor, og hun vant også verdenscupen sammenlagt, med 1080 poeng. I Europacupen i alpine grener for funksjonshemmede 2012/13 kom hun på 2.-plass i superkombinasjonen, og 3.-plass i utfor. Hun fikk 220 poeng sammenlagt i europacupen, noe som holdt til 4.-plass.

Ved Paralympiske vinterleker 2014 i Sotsji i Russland fikk hun to gullmedaljer; i slalåm og superkombinasjonen, sammen med sin ledsager Pavel Zabotin. Hun fikk 2.-plass i storslalåm og super-G, og 3.-plass i utfor.

Hun vant superkombinasjonen og super-G i Verdenscupen i alpine grener for funksjonshemmede 2013/14. I super-G kom hun på delt 1.-plass med Melissa Perrine, begge fikk 160 poeng. Hun kom også på 2.-plass i utfor, og 3.-plass i slalåm, men endte på 6.-plass i storslalåm. Hun sanket til sammen 1140 verdenscuppoeng, som holdt til 2.-plass totalt. Danelle Umstead vant verdenscupen sammenlagt for synshemmede, med 1200 poeng. I Europacupen i alpine grener for funksjonshemmede 2013/14 kom hun på 2.-plass i superkombinasjon, og 5.-plass i slalåm og storslalåm. Sammenlagt kom hun på 4.-plass i europacupen.

Utmerkelser
-----------

* 2013 - Power Of The Will (Russlands paralympiske komité)
* Master of Sport of International Class (Russland)

Referanser
----------

1. ↑  IPC - *IPC Alpine Skiing Points Winter Season 2010/11 World Cup Individual Rankings*, besøkt 4. juli 2014.
2. ↑  IPC - *IPC Alpine Skiing Points Winter Season 2013/14 World Cup Overall Rankings*, besøkt 4. juli 2014.
3. ↑  IPC - *IPC Alpine Skiing Points Winter Season 2010/11 Europa Cup Individual Rankings*, besøkt 4. juli 2014.
4. ↑  IPC - *IPC Alpine Skiing Points Winter Season 2010/11 Europa Cup Overall Rankings*, besøkt 4. juli 2014.
5. ↑  IPC - *IPC Alpine Skiing Points Winter Season 2011/12 World Cup Individual Rankings*, besøkt 4. juli 2014.
6. ↑  IPC - *IPC Alpine Skiing Points Winter Season 2011/12 World Cup Overall Rankings*, besøkt 4. juli 2014.
7. ↑  IPC - *IPC Alpine Skiing Points Winter Season 2012/13 World Cup Individual Rankings*, besøkt 4. juli 2014.
8. ↑  IPC - *IPC Alpine Skiing Points Winter Season 2012/13 Europa Cup Individual Rankings*, besøkt 4. juli 2014.
9. ↑  IPC - *IPC Alpine Skiing Points Winter Season 2012/13 Europa Cup Overall Rankings*, besøkt 4. juli 2014.
10. ↑  IPC - *IPC Alpine Skiing Points Winter Season 2013/14 World Cup Individual Rankings*, besøkt 5. juli 2014.
11. ↑  IPC - *IPC Alpine Skiing Points Winter Season 2013/14 Europa Cup Individual Rankings*, besøkt 5. juli 2014.
12. ↑  IPC - *IPC Alpine Skiing Points Winter Season 2013/14 Europa Cup Overall Rankings*, besøkt 5. juli 2014.

Eksterne lenker
---------------

* Profil hos IPC Arkivert 14. juli 2014 hos Wayback Machine. (biografi og resultater)
* Profil hos Paralympics 2014 i Sotsji Arkivert 14. juli 2014 hos Wayback Machine.